CELEX: 32016R2149
Language: fi
Date: 2016-12-07 00:00:00
Title: Komission täytäntöönpanoasetus (EU) 2016/2149, annettu 7 päivänä joulukuuta 2016, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (Noix de Grenoble (SAN))

8.12.2016   
            
            
               FI
            
            
               Euroopan unionin virallinen lehti
            
            
               L 333/42
            
         KOMISSION TÄYTÄNTÖÖNPANOASETUS (EU) 2016/2149,
   annettu 7 päivänä joulukuuta 2016,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (Noix de Grenoble (SAN))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 15 artiklan 1 kohdan ja 52 artiklan 2 kohdan,
   sekä katsoo seuraavaa:
   
               (1)
            
            
               Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Ranskan esittämän pyynnön, joka koskee komission asetuksen (EY) N:o 1107/96 (2), sellaisena kuin se on muutettuna komission asetuksella (EY) N:o 1204/2003 (3), nojalla rekisteröidyn suojatun alkuperänimityksen ”Noix de Grenoble” eritelmän muutoksen hyväksymistä.
            
         
               (2)
            
            
               Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä
                   (4).
            
         
               (3)
            
            
               Ranskan viranomaiset ilmoittivat komissiolle 18 päivänä joulukuuta 2014 ja 31 päivänä heinäkuuta 2015 saapuneilla kirjeillä, että yritykset Les Jumelles Ets Huot, ZA Les Creux, 26600 Gervans, ja SN Comptoir rhodanien, ZA Les Lots, 26600 Tain l'Hermitage, jotka ovat sijoittautuneet maan alueelle asianomaisen maantieteellisen alueen ulkopuolelle, olivat pitäneet laillisesti kaupan tuotetta myyntinimityksellä ”Noix de Grenoble” pähkinöiden pakkaajayrityksinä käyttäen tätä nimitystä jatkuvasti yli viiden vuoden ajan, ja että tämä seikka oli tuotu esiin kansallisessa vastaväitemenettelyssä. Eritelmän muuttamisen jälkeen kyseiset yritykset eivät pysty käyttämään rekisteröityä nimitystä, koska pakkaaminen on rajoitettu tapahtuvaksi maantieteellisellä alueella.
            
         
               (4)
            
            
               Koska yritykset Les Jumelles Ets Huot, ZA Les Creux, 26600 Gervans, ja SN Comptoir rhodanien, ZA Les Lots, 26600 Tain l'Hermitage, täyttävät asetuksen (EU) N:o 1151/2012 15 artiklan 1 kohdassa säädetyt edellytykset voidakseen hyötyä siirtymäkaudesta myyntinimityksen käyttämiseksi laillisesti eritelmän muuttamisen jälkeen, niille olisi myönnettävä kyseisen muutoksen hyväksymisestä alkaen viiden vuoden siirtymäaika, jolloin niillä on lupa käyttää nimitystä ”Noix de Grenoble”.
            
         
               (5)
            
            
               Komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, minkä vuoksi eritelmän muutos olisi hyväksyttävä.
            
         
               (6)
            
            
               Tässä asetuksessa säädetyt toimenpiteet ovat maataloustuotteiden laatukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Hyväksytään nimitystä ”Noix de Grenoble” (SAN) koskevan eritelmän muutos, joka on julkaistu Euroopan unionin virallisessa lehdessä.
   2 artikla
   Yrityksillä Les Jumelles Ets Huot, ZA Les Creux, 26600 Gervans, ja SN Comptoir rhodanien, ZA Les Lots, 26600 Tain l'Hermitage, on lupa jatkaa rekisteröidyn nimityksen ”Noix de Grenoble” (SAN) käyttämistä viiden vuoden siirtymäkauden ajan tämän asetuksen voimaantulopäivästä alkaen.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä joulukuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 343, 14.12.2012, s. 1.
   
      (2)  EYVL L 148, 21.6.1996, s. 1.
   
      (3)  EYVL L 168, 5.7.2003, s. 10.
   
      (4)  EUVL C 130, 13.4.2016, s. 12.